Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: A BM Központi Hivatal a 35/2000. (XI. 30.) BM rendelet 73. § (1) bekezdése alapján — az eddig közzétetteken kívül —
Paragraph Index: 530

13. A jelen Megállapodásban nem szabályozott kérdéseket a World Tourism Organization és a magyar Kormány az Egyesült Nemzetek Szervezetének 1947. november 21-i, a szakosított szervezetek kedvezményeiről és mentességeiről szóló konvenciója alapján rendezi. A Magyar Köztársaság Kormánya képviseletében van szerencsém visszaigazolni, hogy jelen levélnek és mellékletének, valamint az Ön 2000. december 4-i keltezésű levelének megfelelően, az Idegenforgalmi Világszervezet és a Magyar Köztársaság Kormánya megállapodást köt, amelynek alapján 2001. május 23—26. között megrendezésre kerül Budapesten az Idegenforgalmi Világszervezet Európai Regionális Bizottságának ülése és a „Kis- és középvállalkozások kihívásai és lehetőségei az európai turizmusban a globalizáció idején” című szemináriuma. Fogadja, Uram, legmélyebb tiszteletem kifejezését. Dr. Budai Zoltán s. k., Melléklet A magyar Kormány által a World Tourism Organization Európai Regionális Bizottsága (CEU) 37. ülésének és a „Kis- és középvállalkozások kihívásai és lehetőségei az európai turizmusban” című szemináriumnak a megrendezéséhez biztosítandó létesítmények és szolgáltatások Magyarország, Budapest, 2001. május 23—26. I. Helyiségek az ülések és a Titkárság számára

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes